**Zápis z pracovného stretnutia k monografii Neplatená práca 04. 12. 2015**

**1, Na začiatku stretnutia J. Huňady odprezentoval obsahovú náplň podkapitoly, do plánovanej monografie, ktorá mala nasledovnú štruktúru:**

* **Ekonómia šťastia**

(základná metodológia ekonomiky šťastia, šťastie a spokojnosť so životom)

* **Faktory vplývajúce na individuálny blahobyt**

(jednotlivé faktory a ich potenciálny vplyv na individuálny blahobyt)

* **Dobrovoľníctvo**

(dobrovoľníctvo a jeho význam z hľadiska individuálneho blahobytu, pomoc druhým a altruizmus, dobrovoľnícke aktivity a ich možné formy, rozsah dobrovoľníctva v SR a v iných krajinách, vplyv dobrovoľníctva na individuálny blahobyt jednotlivca a možné konsekvencie)

* **Starostlivosť o členov domácnosti**

(vplyv starostlivosti o členov domácnosti na individuálny blahobyt pracujúceho, vplyv na blahobyt partnera a ostatných členov domácnosti)

* **Ďalšie zložky neplatenej práce a ich potenciálny vplyv individuálny blahobyt**

(ďalšie zložky neplatenej práce realizovanej v domácnosti na individuálny blahobyt - varenie, pranie, umývanie riadov upratovanie..., môžu mať v tomto zmysle inovatívne tovary dlhodobej spotreby pozitívny vplyv na blahobyt jednotlivcov?)

V rámci diskusie k odprezentovanému návrhu členovia riešiteľského kolektívu súhlasili s takto predstavenou osnovou v rámci predmetnej podkapitoly. Vzhľadom na možné prieniky s podkapitolou o „mimoekonomických motívoch...“ odporučené vzájomne konzultovať. V zásade je „deľba“ možná a vhodná - v mimoekonomických motívoch ... bude položený akcent na vzťahové aspekty v rodine/domácnosti, v podkapitole Huňady-Orviská viac na individuálny blahobyt.

**2, M. Považanová odprezentovala spresnenú časť podkapitoly v rámci monografie (POTENCIÁLNY DOPYT) a predniesla ťažiskové aspekty témy, ktoré by mali vyústiť do reálnych konzekvencií, ktoré by mohli byť prínosné pre oblasť verejnej (miestnej) ekonomiky.**

V rámci diskusie vznikli podnety viac sa orientovať aj na moderné teórie a prístupy k službám, nezabudnúť na porovnanie so zahraničím, odsúhlasené používanie pojmov substitúty a komplementy ...., zvážiť zakomponovanie vyvolaného dopytu, zjavných a skrytých preferencií ....vziať do úvahy aj proces modernizácie (podnet Kika) a čo prináša aj pre oblasť neplatenej práce v širších súvislostiach (nielen v tejto, ale aj ďalších kapitolách a najmä v úvode k monografii). Zámer podkapitoly odsúhlasený.

**3, A. Kaščáková odprezentovala výsledky dvoch modulov dotazníkového prieskumu realizovaného v roku 2015. Súčasťou jej prezentácie boli aj dosiahnuté výsledky pre porovnanie z predchádzajúceho obdobia. A. Kaščáková predniesla návrh, že ak by bolo potrebné niečo konkrétne kvantifikovať v jednotlivých podkapitolách monografie, je možnosť to urobiť dodatočne, ak to dáta umožnia.**

**4, prof. Uramová odporúčala prítomným členom, aby postupne začali pracovať na jednotlivých podkapitolách s tým, že je nevyhnutné mať na zreteli, čo by mali jednotlivé podkapitoly priniesť, na čo je to dobré, čo s tým a ako je to v zahraničí. Odporúčala, aby do ½ Februára 2016 boli jednotlivé podkapitoly naplnené aspoň hrubým obsahom. Po každej kapitole urobiť zhrnutie, ktoré je možné využiť aj pre písanie záveru monografie.**

**Najbližšie stretnutie druhý januárový týždeň 2016**